इंटक यूनियन का 25 वां त्रिवार्षिक अधिवेशन आज
दल्लीराजहरा|मेटल माइंस वर्कर्स यूनियन इंटक छग केंद्रीय कार्य समिति का 25वां त्रिवार्षिक अधिवेशन 26 दिसंबर को मेटल माइंस वर्कर्स यूनियन कार्यालय प्रांगण में रखा गया है। इस दौरान हिर्री, नंदनी, किरंदुल, बचेली एवं दल्लीराजहरा माइंस के पदाधिकारी, सदस्यगण एवं अन्य नागरिक उपस्थित रहेंगे। कार्यक्रम के प्रथम सत्र में सुबह 10 से दोपहर 1 बजे तक त्रिवार्षिक अधिवेशन का शुभारंभ तथा द्वितीय सत्र में दोपहर 2 बजे केंद्रीय कार्यसमिति के गठन की प्रक्रिया प्रारंभ होगी। कार्यक्रम के मुख्य अतिथि विधायक अनिला भेंडिया होगी। अध्यक्षता केंद्रीय कार्य समिति एमएमडब्लयूवी इंटक अध्यक्ष डीएल मारकंडेय करेंगे। विशेष अतिथि में विधायक राजेन्द्र राय, विधायक बीएल सिन्हा, नपा अध्यक्ष कांशीराम निषाद रहेंगे।
hin_Deva hin_Deva